มีอะไรกับแฟนวันที่ 9 ธ.ค หลั่งใน ประจำเดือนจะมาประมาณวันที่15ของทุกเดือน แต่เดือนนี้ยังไม่มา ยาคุมกินไปได้12เม็ดแล้วมีอะไรกับแฟน
สวัสดีค่ะ หากทานยาคุมกำเนิดต่อเนื่องมาได้ 12 วันแล้ว ก่อนที่จะมีเพศสัมพันธ์ ยาคุมกำเนิดก็จะช่วยป้องกันการตั้งครรภ์ได้แล้วค่ะ โดยจะช่วยป้องกันการตั้งครรภ์ได้มากกว่า 99%สำหรับประจำเดือนนั้น ต้องทานยาคุมกำเนิดจนครบ 21 เม็ดก่อน แล้วหลังจากนั้นต้องเว้นระยะไป 7 วัน ประจำเดือนก็จะเริ่มมาเมื่อเว้นไปได้ 2-4 วันค่ะ ดังนั้น หากได้ทานยาคุมเม็ดที่ 12 ในวันที่ 9 ธ.ค. ยาคุมน่าจะหมดแผงในวันที่ 18 ธ.ค. หลังจากนั้น ประมาณวันที่ 20-23 ธ.ค. ก็น่าจะมีประจำเดือนมา ซึ่งก็ควรรอดูไปอีก 1-2 วันก่อนค่ะ หากเว้นระยะครบ 7 วัน คือจนถึงวันที่ 25 ธ.ค. แล้วยังไม่มีประจำเดือนมา ก็ควรตรวจหาการตั้งครรภ์ดูค่ะ